Thomas Seebeck

Thomas Johann Seebeck (1770 Tallinna – 1831 Berliini) oli saksalainen fyysikko, joka tutki erityisesti lämpöoppia ja keksi termoparin käytön lämmön mittaamiseen.

Seebeck syntyi Tallinnassa varakkaaseen baltiansaksalaiseen perheeseen. Hän opiskeli Göttingenin yliopistossa aluksi lääketiedettä, mutta kiinnostui enemmän fysiikasta. Tiedemiesurallaan hän tutki väri- ja lämpöoppia. Hän totesi sokeriliuoksen aiheuttaman polarisaatiotason muutoksen ja tutki lämmön ja sähkön välisiä ilmiöitä. Seebeckin ilmiöksi kutsutaan fysikaalista ilmiötä, jossa lämpötilaero aiheuttaa jännitteen kahden eri materiaalin välille.

Lähteet 

Saksalaiset fyysikot
Baltiansaksalaiset
Vuonna 1770 syntyneet
Vuonna 1831 kuolleet